ตอนแรกเป็นเล็บขบค่ะตัดไปสักพักก็หายดี แต่พอวันต่อมามีตุ่มแดงที่นิ้วมือมีเลือดมีหนองออกทุกวันเลยค่ะยิ่งโดนน้ำก้ยิ่งออกค่ะ ทำยังไงดีคะ
สวัสดีค่ะ อาการตุ่มแดงที่นิ้วมือ มีเลือด มีหนองไหลดังกล่าวมาโดยมีเล็บขบในบริเวณเดียวกันมาก่อนหน้านี้นั้น อาจจะเกิดจาก การติดเชื้อแบคทีเรียที่ผิวหนัง ซึ่งสัมพันธ์กับภาวะเล็บขบที่ไปกดรั้งบริเวณผิวหนังได้ สาเหตุอื่นๆเช่น การมีตุ่มแดงจากการฉีกขาดของผิวหนังชั้นบน ตุ่มจากผื่นผิวหนังอักเสบจากการแพ้สัมผัส ระคายสัมผัส การถูกแมลงหรือสัตว์มีพิษกัด เป็นต้นโดยเบื้องต้นไม่ควรไปแกะเกาบริเวณที่เป็น ใช้น้ำเปล่าสะอาดล้างภายนอกเท่านั้น หรือตรงที่เป็นแผลเปิด ควรใช้น้ำเกลือทางการแพทย์เช็ดล้าง ใช้เบตาดีนทำความสะอาดผิวรอบๆได้ และกินยาแก้ปวดเพื่อบรรเทาอาการ ใช้ผ้าก๊อซสะอาดชุบซับสารคัดหลั่งที่ออกมาได้ควรไปพบแพทย์ถ้าตุ่มแดงเป็นมากขึ้นเรื่อยๆ เจ็บปวด บวมมาก เพราะอาจต้องได้รับยาฆ่าเชื้อหรือการกรีดระบายหนองภายใต้การดูแลของแพทย์ต่อไป